section_heading: Druga generacija
paragraph_text: Novost u drugoj generaciji je i ugradnja prvog dizelskog motora u neki Lexusov model, a taj model zove se IS 220d i pokreće ga 2.2-litreni četverocilindarski motor sa 177 KS. Od benzinaca na europskom je tržištu dostupan samo 2.5-litreni V6 motor s 208 KS u modelu IS 250. Na japanskom i američkom tržištu dizelska izvedba se ne prodaje, a u ponudi motora se osim 2.5-litrenog nalazi još i 3.5-litreni V6 s 306 KS u modelu IS 350. Model IS 250 u Americi je dostupan i s pogonom na sve kotače.